cyanic-selkie/wikianc huggingface dataset:
Fangoroma Beto
Ba ginötö iada'a famalua halöwö fangoroma beto ibörögö laröi niha. Na so zamalua, ba no fabö'ö la'a-la'ania moroi ba zilalö. La'a-la'a sabölö oroma iada'a no la'a-la'a wa'aniha-keriso. Lö sa'ae ere simane meföna zo'ereini ira'alawe sanabina. Fangandrö fangaro tabina ena'ö tola tumbu ba ginötönia ma ena'ö sökhi nono andrö dania, ena'ö tobali iraono si sökhi, iraono fangali mbörö sisi tenga sa'ae moroi ba mbö'ö. Fefu gangandröwa dödö ba la'andrö khö Lowalangi molo'ö famati Niha Keriso.
Fanga'asogö diwo bawi lö tebulö so. Hiza'i tenga simane meföna molo'ö goi-goi wandrakö. Fanga'asogö bawi khö gere labali'ö sumange zatua ba ira talifusö ni'olembai (satua ba talifusö nono nihalö). Ba na lafodiwo nonora ba umönöra ya'ira ni'olembai (sowatö) ba su'a-su'ania ha masi-masi dödö, tenga goi-goi wondrakö.
=Gohe-gohe=
Amerika Serikat
Amerika Serikat, asese te'adogo'ö faoma AS (ba Li Inggris: United States of Amerika/U.S.A. ma te'adogo'ö United States/US) ya'ia da'ö no töi sambua Soi (negara) si so ba danö Amerika. Lafotöi ia serikat, elauahania amaota ma amarahua, börö me sindruhunia no amarahua 50 negara ia. Börö da'ö ba Amerika Serikat so 50 föfö negara ba sambua distrik federal, nahia wamatörö fefu gamarahua negara no mege.
Ola danönia tanö yöu ba Kanada ba tanö raya ba Meksiko. Baero da'ö so dombua föfö negara si so ba nahia bö'ö, ya'ia da'ö Alaska, si so tanö yöu ba gaekhula Kanada, ba Hawaii si so ba Samudra Pasifik.
Mogai gitö
Mogai gitö, tola lawaö göi sangai gitö, sogai gitö. Ba danö niha fangai gitö andre ba no sambua lala halöwö ba zi dozi songambatö. Gitö andrö ba tekhai ia moroi ba döla hafea. Fa'aso hafea andrö so nitanö ba so göi zauri samösa mbolo zinanö. Lala wa'auri hafea andre, ibörögö moroi ba mbua nihayaigö, ba nano ebua maifu ba amena (awena) latanö ia ba mbolo zinanö si no muhonogöi. Ba ginötö iada'a, hafea andrö ba no tobali tuho wangalui niha ba mbanua si so ba danö niha hewa'ae so nasa lala wangalui tanö bö'ö, simane: famoto kara, fana'u gawu, fagai ba nasi, fatuka, ba tanö bö'ö nia. Niha si so bolo kabu hafea ba fogai gitö andrö tola möi lala wangalui soguna ia, iza'i lö-tola-lö'ö aliolio ma fagohi-dödö ena'ö awai ia fatua tara luo. Hana wa simanö? Börönia gitö sibohou ma gitö si lö sibaku ba tebai göna idanö. Da'ö göi mbörö wa tebai lakhai gitö ba ginötö deu.
Mamawa Gitö
Gitö sino lakhai, lakufu, ba aefa da'ö labakukö ba naha sino lahönagö. Nano oköli ba tola sa'ae lafamawa. So dombua lala nitörö ba wamawa gitö andrö, ya'iada'ö: (1). I'ohe (i'onoro) samosa gitönia sokhö ba wamawa ba harimbale. Ifamawa ba niha gofu ha niha manö somasi mowöli na no hasara dödöra wa'ebua mböli. Famawa simane da'a asese alua ba niha sitoröi ba mbanua si lö irugi moto. (2) Na no irugi moto mbanua zokhö gitö ba sasese alua ya'ia da'ö sowöli gitö i'ondrasi nomo zokhö. Föna nomo zokhö latimba wa'abua, ba molo'ö fa'abua gitö ibai mböli sowöli khö zokhö molo'ö fahasara dödöra wa'ebua mböli ero'ero sakilo gitö. Sowöli gitö andrö lafotöi ia toke gitö.
Böli Gitö lö So'ahonoa
Irugi mane ma'ökhö andre ba böli gitö lö so'ahonoa. Sasese alua misa ba harimbale ba dalimanö ha'uga niŵa'ö zowöli. Hadia mbörö? Börö me ya'ira andrö ba ha sowöli ba gotalua. Laŵa'ö ba li Indonesia, ya'ira andröba pembeli pengumpul. Gitö ni'ölira andrö ba lafatohu wamawa misiefo ba danö Sumatra si so fabiri, börö melö nasa fabiri zangahaogö gitö andrö ba danö Niha. Tatu manö lahaogö si'ai wangerai fefu zoguna ena'ö mohare ira göi. Töratöra zalua ba ndröfi da'a ba we'aso waba dungö corona. Boli gitö tenga ha lö fo'ahonoa, salua me ibörögö waba dungö corona ba ndröfi 2020 andre aekhu tou mböli gitö moroi ba Rp 7.000/kg tobali Rp 4.000/kg - Rp 5.000/kg. Fa'alua da'a ba niha mbanua sanötöna fa'aurira ba wogai gitö, ba tola teŵa'ö abula dödö sebua. Teŵa'ö da'ö börö me nisöndrara ero ma'ökhö ba wogai gitö te'ai tobali danedane ba wanga'asogö fefu zoguna khöra. Abua si'ai khöra wangetu'ö hadia latohugö manö wogai gitö ma halöŵö tanöbö'ö.
Fana Lewuö
Famohola fana lewuö ma fana maria ya'ia da'ö si to'ölö nilau niha ba wanörö tödö sambua ngaluo si sökhi. Alua ia i'otarai meföna irugi ma'ökhö, hewa'ae famalua ya'ia no itugu alö. Na no baŵa si felezara, ba iraono sihino döla ba zisambua banua, lalau mangalui lewuö sesolo ba wo henagö fa'omuso dödö ba mbawa si felendru, ba wanunu fandru faoma döfi sibohou. Fana lewuö da'a tenga ha ba danö niha, so göi badanö tanö bö'ö, simane ba mbanua ba Zawa (Jawa Barat, Ciamis latötöi döinia lodong). Da'a lafalua na ahatö hari rayo, ba lafaigi göi zilö anigo niha wamondrongo, simane ba ngai laza bada'ö lafohola wana lewuö da'ö khöra.
Fama'anö
Lewuö, nihalö ba ndru'u, la heta gumo, ba latoto ndraha-ndrahania. Nano aefa da'ö ba la tutu mbu'u-bu'u ena'ö fefu ndroto-ndroto nia tola itörö angi. Aefa la haogö ba no sa'ae tola ni fake, ba hiza ba mbu'u-mbu'u tanö sitou, laröi lö latutu ba lafotögi maifu ba wo'ungugö dudunga dania ba wanikha ena'ö mamoka wana andrö. Fana Lewuö simane ba danö niha, fangahaogö ya'ia fagölö göi simane fangahaögö ba mbanua tanö bö'ö, lö sifabö'ö.
Fana lewuö ma fana maria andre, ba lewuönia tenga lewuö side-ide simane lewuö ta'uli, ha lewuö sesolo sitola baga labali'ö fana lewuö ma fana maria, ya'ia sa'ae lewöu hao, tola göi gauko/kauko, ba sibagania lewuö si no atua, ena'ö lö alio asila ma aboto.
Fana lewuö ba mbanua-banua
Fana lewuö ma fana maria ba Danö Niha, no fagölö ira wana lewuö ba mbanua tanö bö'ö, fagölö-gölö sambua famalua famaisa si no taradisi ma i'otorai ndra tuada mege,simane ba danö Ciamis lawa'ö lodong, ba mbanua Pangkal Pinang lakaoni bedil bambu, ba Jawa Timur ba Jawa Tengah lakaoni mercon bumbung ma long bumbung, fabö'ö göi ba mbanua Minangkabau bada'ö latötöi wana lewuö andre badia batuang ma meriam betung, ba Aceh lawa'ö te`t beude trieng, ba mbanua Sunda lakaoni bebeledugan. Ba oya nasa ba mbanua tanö bö'ö wogaoni fana lewuö andre.
Afo
Lima ngawalö mbotowa danömö nafo
Nano mufagaölö ma na no mubidi lafotöi ia “afo silima endronga”, ösi mbola lahina, ösi mbola ni'otarawa, ombayasö danga ndra ina, ombayasö danga zinöwu hunö gana'a. Afo andrö sia'a mböwö ba Danö Niha.
Femanga gö ni'amoni'ö
Femanga gö ni'amoni'ö ya'ia da'ö tenga simane femanga si to'ölö nilau niha, so wakhe, sayu, ba ngawalö gö. Hiza femanga da'a femanga nifalua ba gosali ba wanörötödö hewisa wa'omasi Lowalangi ba niha guli danö, Ihöli niha moroi ba huku horö, faoma Do Nia sangele ba döla röfa, ba botoNia ni böbözi no Isalahini niha ba zisagörö ulidanö. Femanga gö ni'amoni'ö sambua tandra ba niha samati sitobali fanörötödö wa'omasi Lowalangi ba zamati khöNia. Na la'ali ba li Indonesia, lamane wanötöi ya'ia: Perjamuan Kudus.
Afo
To'ölöa Monganga ba Danö Niha
Na tohare ami ba Danö Niha, böi tokea dödömi wa hana oi agaitö nifö ndra niha satua, he ira alawe ba he ira matua si falukha ami. Böi manufa dödömi miwai samake gecu me oi oyo mbewe ndra amada, inada, awö ndra tuada ba aweda. Da'ö dandra wa monganga afo ira. To'ölöa da'a lafotöi ia "monganga". Femanga afo andre tenga ha ba Danö Niha tesöndra ia. So göi ba mbanua tanöbö'ö, baero Danö Niha. Simane ba Papua, so göi khöra hada wemanga afo. Ba hiza i, fabö'ö mbanua, ba fabö'ö göi mbua-bua. Femanga afo ba Papua, duma-dumania, na lalau monganga ba lö labidi ua oföna. Lahalö mbulu dawuo, lakoe mbetua, simanö göi gambe, awö wino ba la ame'e'ö bakha ba mbawara, langanga. Na ba danö niha, so wa'ö-wa'ö nitörö (wangasiwai wamagaölö/famidi afo ua) fatua lö lalau monganga.
Femanga gö ni'amoni'ö
Ni'oguna'ö ba wemanga gö ni'amoni'ö
Ba wemanga gö ni'amoni'ö, nifalua ba gosali, ero dozi gangowuloa gosali ba Danö Niha, na tefalua lala halöŵö da'a, ba lahenagö roti simöi famaedo mboto Yesu si no teforöfa salahi niha, ba simanö göi lahenagö nagu ma agu nifati wa famaedo ndro Yesu sangöhöli niha ba huku horö saduwa yaŵa ba röfa. Lala wamalua ya'ia ba sangai halöŵö ma ira fandrita, ba sohalöŵö ba gosali, i ohe föna Lowalangi halöŵö andrö, ilau mangandrö, ba i aohasi gölö Lowalangi. Ba fatua lö labadu nagu ba la'a roti, ba ifa'ema daromali sangai halöŵö ba wame'e fa'aboto ba dödö khö mbanua niha Keriso ena'ö femanga gö ni'amoni'ö andre, simöi howu-howu tenga fangelifi. Baero da'ö ba i fa'ema duria wa naso bagotalua zowulo andrö, so zinendre dödö ba khö nawö, khö dalifusö, khö zatua, ba tanö bö'önia, sökhi lahalö ginötö si sabata, ba wangandrö khö Lowalangi ena'ö lö tobali taha-taha howu-howu ba khöra.
Afo
To'ölöa Monganga ba Danö Niha
Simane si no ta'ila, so lima mbotowa ni'oguna'ö ba nafo, ya'ia da'ö fino, tawuo, betua, fangoyo ma gambe, ba bago. Si lima mbotowa da'a ba no sitebai lö'ö. He sowatö ba he göi tome, la'a'asogö nafo andre me no to'ölöa i'otarai me ge ndra satua meföna. Hiza, tandra wa afo andre no tobali sambua ndroto-ndroto wa'a'ono niha irege oya sibai wehede si fakhai:
Amaedola Sanötöi Afo
No oya gamaedola si fakhai ba nafo. Da'a zui dandra so a'aro'ö wa fo'afo andre no si tebai teröi ba hada nono niha.
Femanga gö ni'amoni'ö
Dane-dane wemanga gö ni'amoni'ö
Ba wa'oya nasa ayati ba daromali Lowalangi andrö, sifakhai ba lala halöŵö wemanga gö ni'amoni'ö.
Afo
Famidi Afo
Simane nisura mege moroi yaŵa wa fonganga afo ba Nono Niha no aröu fabö'ö moroi ba mbanua tanöbö'ö. Me no tobali hada, ba lö tola lö'ö so goi-goi hewisa lala ba wohaogö afo irege ofeta tola langanga. Mamidi afo sambua mbosi nitörö na so gowuloa ma zui fatomesa. Ba ero omo, na tohare dome, ba si'oföna lafaolagö ua, ba ya'ia da'ö, afo, börö me sia'a mböwö ia.
Hewisa wamidi afo ba do'ölöa Nono Niha? Si'oföna ua lakholi wino--laheta guli mbua wino--faoma förögi, lagoligö molo'ö wa'ebua mbua wino, tola töbali dua goli-goli, öfa goli-goli. Na side'ide, ba lö dali lagoligö. Sambua nitöngöni, hunö wino böi irege aefa moroi ba nagole mbua wino meda'ö göi wangami nafo. Aefa da'ö lahalö dawuo sagörö, lasika tobali dua nga'örö. Ba narö dawuo si no lasika, lagule'ö mbetua ndrohu-ndrohuonia böi ofeta ifönui mbulu dawuo (mosikho tola abötu niha songanga). Na noa da'ö, lahalö sagörö ma matonga nga'örö bulu gambe si no oköli. Na löhadöi bulu gambe, ba tola la'oguna'ö wangoyo ma girö gambe. Furui dawuo sifao gambe no mege molo'ö nau-nau ba awena mufagaölö lafatö'ö mbalö tanö bakha, ba itete wosigö'ö/wobe'e goli-goli wino nomege, irege aro ba teböbö ia ba dawuo. Nano maulu afo nibu'u; ba tola sa'e mube ba dome ma tola sa'e munganga. Ba sito'ölönia na monganga afo ndra satua, ba ha aboto wino ba lakete mbago maifu ba labe'e bakha ba nafo siso ba mbawa.
Ba wanutunö döi maena, ba asese lasigö'ö göi wamidi afo andre tobali töi maena. La mane wa afo nibidi numönö ami sibai.
Na awena ofeta nono nihalö ma bene'ö ba nomo wo'omonia, ba halöŵö si oföna ibabaya ba ya'ia wamidi afo. Na no ifalua wobidi afo awena afönu tola lakaoni khönia "Sinöwu Hunö Gana'a" ma umönö alawe. Inötö na awena mamidi afo mbene'ö, ba sito'ölönia la'oguna'ö ba wobudegö marafule ba ni'owalu. "Lau, iada'e, ni'owalu ibidi nafo marafule!" Simanö dania mbude-bude zalua ba nomo marafule. Ba labe'e ba danga ni'owalu mbola nafo ba mamidi afo ia. Ba gasa-gasa da'ö, la'andrö ifahatö ia marafule göi ba ngai ni'owalu, fo'omonia. Ba inötö da'a ba notobali lala wangehegö ma fa'iki fa'omuso dödö me oi so manö wehede sobudegö marafule ba he göi ni'owalu. Ba hatö laboho-boho manö mbawa khöda ni'owalu ba marafule, mendrua dania na no awai ibidi nafo ba ifolakhö ndrongania. Ba aboto wa'ikisa sebua ba zi sambua omo somusö tödö. Alö wa'amarase ma fa'erege dödö ndra ngasi ndraono alawe ba wamabea ni'owalu, itötöwui ira fa owua-wua dödö.
Tebai Asala Noa
Ba hada nono niha, famabu'u afo tebai göi asala noa. Nihaogö sibai wamabu'u afo falö tetutu dödö zanema'ö dania. Andrö dania wa lö tola lö'ö si fakhai ba nafo andre ba so nituyu sanga'i halöwö. Na no ofeta ba hada, afo andre ba no amaedola zumange. Nifotöi sumange ba lö tola lö'ö si sökhi ba nifili irege sanema sumange göi owua-wua dödöra ba wanema'ö sumangera.
Kecamatan Alasa
Kecamatan Alasa no sambua kecamatan ba Kabupaten Nias Utara, Provinsi Sumatra Utara. Kodenia ba wamatörö Indonesia 12.24.07. So khönia 9 desa.
Afo
Bola Nafo
Dozi nomo ba oi so mbola nafo. Naha wamidi afo ba nomo he ŵa'ae töinia mbola nafo ba itaria fabö'ö zikhalania, me so naha nafo zi hulö karaza side-ide nihaogö moroi ba geleyömö, meföna lafotöi ia bola ni'otarawa so zowolowulo baso goi zi'öfa sagi. Ba Danö Niha mafi tanö ba dalu lumalö miyöu ma ba zangogunaö Huku Hada Laraga, ba so göi mbola nafo nifotöi Bolalahina ya'ia da'ö bola nafo nia'asogö numönö, ba wame sumange ba wamalua ngenoli halöwö ba wangowalu, simne na manunu manu, mangohori halöwö, fa'alua walöŵa. Bolalahina nihaogö moroi ba geleyömö ma moroi ba mbulu zinasa sino lafofenaeta nukha soyo, ba so göi zi no labe'e bunga-bunga. Ba ba ginötö safuria andre so göi zombalö bola nafonia karaza moroi ba falasiti (Li Indonesia keranjang dari plastik). Gofu hadia ia mbotowa ni'ogunaö ba tetötöi wurugönia bola nafo, heŵa'e latötöi ia naha nafo manö. Ba naha nafo da'a a'oi so zi lima mbotowa: fino, tawuo, betua, gambe/fangoyo, ba bago. Ba sambalötö zi lö tola lö'ö so ya'ia wörögi, ma ladawa, ma rosö side-ide soguna ba wo kholi fino.
Ero so dome simöi baomo ba da'ö zi oföna la faolagö ua ba afo, tenga idanö, tenga ö. Ama ba zi so omo ifahede khö nina ndraono khönia ena'ö möi ia baulu me no so dome ba wobidi afo. Ba tohare dania nina ba ihalö mbola nafo, ba ibidi nafo. Si to'ölönia, ba famidi afo andrö ba lafalua ia föna dome si so. Ha waraö sibai so nafo si no awai labidi. Da'a mufalua afu lö manufa dödö dome wangumaö ba dödöra "alai na so langu". Meluono, meföna, ba oya manö zalua zi lö faudu, si mane lalangusi nawöra niha ba nafo nibidira. Andrö, afu lö alua wehede/fanufa dödö ba labidi nafo föna-föna dome.
Na ba zi fakhai ba hada, ba fefu nafo ni'ohe ba khö zowatö ba lafa'anö ba mbola nafo. Ia da'e ba no oya ngawalö mbola nafo nifazökhi ba tola mu'öli ba fasa ba Gunungsitoli. Bola nafo moroi ba geleyemö si to'ölönia la la'ani molo'ö zomasi zamake. Oya zamake bariaga ba wo la'ani bola nafo.
Bank Rakyat Indonesia
Bank Rakyat Indonesia ma zui PT Bank Rakyat Indonesia (Persero) ma asese la'adogoi'ö ia BRI ma Bank BRI ya'ia da'ö no sambua bank fondrege sebua ni'okhögö wamatörö Indonesia. Tefasindro BRI me 16 Desember 1895 ba Purwokerto, Jawa Tengah. Samasindro ya'ia Raden Bei Aria Wirjaatmadja. Moroi ba fefu ngawalö halöŵö si fagölö ba zi ero bank, no abölö i'osambua'ö halöŵönia BRI ba wamalua bisnis khö ndra nifotöi UMKM (Usaha Mikro, Kecil dan Menengah).
Waö-waö BRI
BRI no sambua bank fondrege atua ba Indonesia. Me ibörögö bank andre Raden Bei Aria Wirjaatmadja ibe'e döinia De Poerwokertosche Hulp en Spaarbank der Inlandsche Hoofden ma Bank Bantuan dan Simpanan Milik Kaum Priyayi Purwokerto. Eluahania bank si bohou andre mangeregesi tödö ba wanolo niha ba wangirö'ö ba ba wamalali kefe.
Aefa kemerdekaan RI
Aefa merdeka RI tobali BRI okhöta wamatörö RI molo'ö Peraturan Pemerintah No. 1 ndröfi 1946. Me ndröfi 1948 tebatogö halöŵö BRI börö wasuŵöta. Awena me ahori wasuwöta me 1949 nifa'olo'ö faoma Amabu'ula Renville (Perjanjian Renville) ifuli itohugö halöwönia BRI ba töinia göi tobali Bank Rakyat Indonesia Serikat. Me ndröfi 2003 ifamawa 30% wöfö (saham) khönia famatörö nifotöi initial public offering/IPO. Bölinia me luo da'ö Rp 875 ero sambua föfö. Sangai nifotöi emisi-nia me luo da'ö ba PT Bahana Securities (töinia ma'ökhö PT Bahana Sekuritas) faoma USB Securities.
BRI ma'ökhö
Aefa wama'olo Undang-undang Perbankan No. 7 ndröfi 1992 awö Peraturan Pemerintah RI No. 21 ndröfi 1992 tobali BRI sambua perusahaan nifotöi perseroan terbatas. Meluo da'ö BRI andre 100% ni'okhögö wamatörö, andrö wa si lö tola lö'ö ifamawa 30% wöfö khönia famatörö ba zato. Ma'ökhö no tobali BRI bank sabölö lafili sato ba zi sagörö Indonesia irugi mbanua sagaröu mi sa. Baero wangai bunga gefe, ibe'e göi mamalali kefe si tobali börö wogale niha.
Ono perusahaan
Ono perusahaan BRI ya'ia da'ö:
Hilibadalu
Sito'ölönia ba Danö Niha na lafasindro mbanua sibohou ira satua meföna ba lafili hili-hili danö salawa ba salo'o ma'ifu. Ba na hili-hili sawena lataruö mbanua andrö tetaro ia bagotalua hili-hli tanöbö'ö si no so mbanua, ba asese labe'e töi mbanua andrö "Hilibadalu".
Hilibadalu no töi mbanua ba Danö Niha, simane:
Hiligawöni
Hiligawöni ya'ia da'ö no sambua desa ba Kecamatan Alasa, Kabupaten Nias Utara. Kodenia ba wamatörö Indonesia 12.24.07.2006.
Ononamölö Alasa
Ononamölö Alasa ya'ia da'ö no sambua desa ba Kecamatan Alasa, Kabupaten Nias Utara. Kodenia ba wamatörö Indonesia 12.24.07.2012.
Familu ba Danö Niha 2020
Tanö Niha no tenga ha sambua kabufate, no tobali öfa kabufate, yaia da'ö : Kabufate Nias Utara, Kabufate Nias, Kabufate Nias Barat, Kabufate Nias Selatan. Ba Kabufate Nias "petahana" lö fao ba wamilu, sakali da'a. Na lö fa'atewu'a ginötö, ba ngaluo si siŵa ba mbaŵa si felendrua dua ngahönö a dua wulu (9 Desember 2020) la falua wamili kafalo mbanua ma lamane ba li khöda familu, ma bufati ba wo fatörö banua ba zi ha'uga fakhe fönada i'otarai 2021 - 2024.
Nias Induk
Ba Nias Induk ba no so göi döi zino la fasura'ö ya'ia da'ö : Arosokhi Waruwu. SH & Asaldin Gea, ni falua ba gödo KPUD, Jalan Pancasila – Hiliweto, Kecamatan Gidö. Rabu (16/9/2020) tanö owi.
So göi fasanga : Enanoi Dohare. SH & Yulius Lase. SE. si no ma masura'ö töira ni falua ba gödo KPUD, Jalan Pancasila – Hiliweto, Kecamatan Gidö. Rabu (16/9/2020) badalu luo.
Nias Barat
Ba Nias Barat, so tölu fasa zi fasai ba wo dadao ba naha wamareta. So "petahana" Faduhusi Daely faoma Yamotuho Gulö, so Khenoki Waruwu faoma Era-era Hia ba fasanga Eliyunus Waruwu faoma Mareko Zebua. Ya'ira andrö fefu ba oi si no faoma fao wohalöwö ba zino numalö. Ba fanötöna niha mbanua, fokonia ena'ö mo azökhi mbanua, ba sökhi lala wauri fefu nono mbanua. No lafasura'ö döira ba naha wamanura'ö töi.
Nias Selatan
Ba Nias Selatan ba wamilu sakali da'a ba ngaluo si siwa ba mbawa si felendrua dua ngahönö a dua wulu (9 Desember 2020), ha dua fasanga yaia da'ö Hilarius Duha faoma Firman ba ba zitambai so fasanga Idealisman Dachi faoma Sozanolo Ndruru.
Fangowalu
Mangowalu, ono matua ma ono alawe si no tobönö döfi tola sa'ae mangowalu, ba Li indonesia Nikah atau Kawin. badanö niha mangowalu oya hada nitörö.
Ni'a asogö bawangowalu
ni'a asogö bawangowalu, si'oroi dödö, faoma omasi, fao dödö zatua, so gokhöta nono matua sangowalu.
Böwö sanandrösa bawangowalu
ono matua i'ohe nga'eu mbawi molo'ö hada, ibe'e wirö, i'ohe nafo, ibe'e zinema nuwu, ibe'e wara'usa tanga, ibe'e wolu'i.
Ohitö dödö nano mangowalu
so nga'ötöra, so gamakhaita bambö'ö, sowongambatö sisökhi sagötö fa'aurira.
Lahagu
Lahagu ya'ia da'ö no sambua desa ba Kecamatan Mandrehe Utara, Kabupaten Nias Barat. Kodenia ba wamatörö Indonesia 12.25.06.2011. Banua da'e ba no sambua ba gotalua zi 12 banua zi so bakha ba kecamatan Mandrehe Utara. Fa'ebolonia 3,76 km (kilo meter) ma 9,50 % moroi ba wa'ebolo kecamatan Mandrehe Utara. Banua andre ba no so ia ba hilihili si mane sifagölötö mbanua ba zi sagörö Tanö Niha. Fefu nomo no tefa'oli fatahö-tahö ba so göi zi fasaulesaule. Ewali nomo si sandrohu banua andre ba no tobali lala göi ia ba wamakhai omo faoma omo ba banua bö'ö si so ba zi fasui.
Molo'ö data Kecamatan Mandrehe Utara Dalam Angka 2020, fa'ato niha ba Mbanua Lahagu so 921 niha. Ba gotalua da'ö so 452 ndra matua ba 469 ndra alawe.
Niha Mbanua
Niha mbanua Lahagu tola tewa'ö oi sifatalífusö manö. Oroma da'e ba mado niha mbanuasi so irugi ma'ökhö. Sabölö ato ba Lahagu ya'ia da'ö mado Lahagu. Baero da'ö so göi mado Gulö, mado Zai, mado Zebua, mado Zai, mado halawa, mado Lase, ba tanö bö'önia, he si fatewu ba göi ira alawe moroi ba mbanua bö'ö nihalö tobali donga ndra matua niha mbanua Lahagu. Hiza'i fa'afabö'ö madora andrö ba lö tobali tahataha ba wariawösa ba niha mbanua börö me fetarora no tefagölösi ba niha mbanua so'arota ma sangai ya'ira.
Ungo Nidanö Sahatö
Ungo ndaö sebua ba sahatö ba Lahagu, ya'ia da'ö Oyo. Hiza'i idanö andrö ba lö na sa mu'oguna'ö ia tobali lala wangalui ba niha mbanua simane wisata air ma zui famo'idanö laza ba tanöbö'önia. Ba ginötö deu ba itaria ebua molö irege tobali tabitabi niha mbanua na möi ira ba mbanua si yefo Noyo.
Famahaö ba Zikola
Ba mbanua Lahagu, no so lala ba niha bambanua ba we'amöi ba zikola. Irugi ndröfi 2021 ba no so ba Lahagu Sekolah Dasar (SD) Negeri 070183 Lahagu, Sekolah Dasar) SD) Negeri Fulolo, Sekolah Menengah Pertama (SMP) Negeri 1 Mandrehe Utara, Sekolah Menengah Kejuruan (SMK) Negeri 1 Mandrehe Utara ba Sekolah Menengah Atas (SMA) Negeri 1 Mandrehe Utara.
Agama Niha Mbanua
Ba Lahagu so tölu ngawua gosali, ya'ia da'ö dombua gosali zi faböbö ba Mbanua Niha Keriso Protestan ba sambua gosali sifaböbö ba Katolik
Hada
Niha mbanua Lahagu no sambua banua sifaböbö ba nöri Talunoyo. Nahia gamatöröŵa Nöri Talunoyo andre ba no ifawöda ira ungo Nidanö Noyo. Oi so niha ba mbanua ba zi fatambai Noyo. Fa'auri niha mbanua ba zanandrösa ba ngawalö halöŵö ma amuata wa'auri si mane famalua falöŵa, famazökhi omo, fame'e ono nihalö, ba lafalua da'ö molo'ö goiogoi si no lafatö'ö ira satua ba Wondrakö Nöri Talu Noyo.
Myanmar
Myanmar no sambua negara ba Asia Tenggara ba gotaluara Thailand ba Bangladesh. Ibukotania Naypyidaw heŵa'ae kota fondrege ebua khönia Yangon. Sowanua khönia töra-töra niha Burma. Li nasional ni'oguna'ö li Burma ba sabölö oya niha khönia fao ba agama Budha.
Mosagi
Mosagi ya'ia da'ö nahia ni'amoni'ö khö Ndrawa. Tobali ia nahia ba wolau fangandrö sola. Abölö oya niha si möi ba mosagi ba luo Zumaha börö me lafalua Sola Zumaha.
Siwawö
Siwawö no sambua desa ba Kecamatan Tugala'oyo, Kabupaten Nias Utara. Kodenia ba wamatörö Indonesia 12.24.08.2002.
Hiligawolo
Hiligawolo ya'ia da'ö no sambua desa ba Kecamatan Lahewa, Kabupaten Nias Utara. Kodenia ba wamatörö Indonesia 12.24.10.2013.
Lölögolu
Lölögolu no sambua desa ba Kecamatan Mandrehe, Kabupaten Nias Barat. Kodenia ba wamatörö Indonesia 12.25.05.2002.
Fanikha sola
Fanikha sola ya'ia da'ö wanikha nifake ba wamohola moto samake mesin diesel.Fanikha Sola andre tola la'öli ba galo wanikha. Galo wanikha ni'a'asogö Pertamina molo'ö angandröŵa zangahaögö ya'ia. Fanikha sola lö la'amawa ba mboto-boto, ha ba galo wanikha so ia. No i'a'asogö famareta so wanikha sola soguna ba fabiri, so zoguna ba niha sifagai (Nelayan), ba soguna ba mesin fabiri göi ösa. Naha fowöli fanikha lafotöi stasiun pengisian bahan bakar umum (SPBU).
Molo'ö si no tesura wa ba danö niha fetaro ba Nias Barat, no tola la'öli wanikha sifarahu göi sola simane harago ba danö zawa. Sambua fa'ahoa ba nono mbanua da'ö, sitola möi fondrou'ö lala wangalui ba danö niha.
Fanikha sami
Niha danö niha, gofu hezo manö so'ira misa, na falukha ira wanikha ni'oguna'ö ba wondrino, no sa'ae takana khöra döinia, ya'ia da'ö fanikha sami na ba li Indonesia lawa'ö minyak makan ma minyak goreng. Fanikha sami, ni halö moroi ba mbua mbanio nifarö, ba meno tedou wangi'ila niha ba no ato zombali'ö kopra, amena la haogö tobali fanikha sami. Ba danö niha so zino teroi tödö ba wangahaogö fanikha sami, no tobali halöŵö ndra ina-ina moroi ba gangowuloa Credit Union Persada Faolala Perempuan Nias, si no manga'azökhi fanikha sami nibe'era töi : VCO. Sambua halöŵöa si no sökhi sibai moroi ba pangan bijak nusantara, böi awöli-wöli ita ba wangahaögö banua ni'omasi'öda tanö niha.
Iraonolase
__DISAMBIG__
Hilifadölö
Hilifadölö ya'ia da'ö no töi mbanua ba Danö Niha:
Iraonolase, Lahewa
Iraonolase ya'ia da'ö no sambua desa ba Kecamatan Lahewa, Kabupaten Nias Utara. Kodenia ba wamatörö Indonesia 12.24.10.2002.
Molöwö
Ba Danö Niha no sambua soi si so ba gaekhula hulo Sumatra, sino tehöngö wa abe'e huku hada sino larorogö ira ono mbanuania. Huku hada andre, lamane ba gamaedola ba da'ö : "Hönö mböwö no awai, hönö mböwö no tosai" eluahania wa'oya hada nifalua ba wa'auri sero ma'ökhö dozi niha si so ba Danö Niha. Ba wongambatö ba no lafazaumba wangombakha hadia manö zilö tola lö'ö lafalua dozi sifakhai ma samalua fongambatö. Bosi lala nitörö tenga somasi dödö wamalua ya'ia no oi so goi-goi sifaoma la'ila dozi sifakhai ba wabanuasa. Hiza dozi ono niha he si so ba danö wangarato ba yamendrua sa'ae zitoröi ba Danö Niha, no labe'e ba mbörö dödöra fefu goi-goi da'ö. Simane folöwö ma halöŵöa sanandrösa fe'amöi ba zitenga bö'ö. Molöŵö ya'ia da'ö fasumangeta ba zitenga bö'ö, hewisa lala wamalua ya'ia, tola te'ila ba da'a tou :
Waö-waö
Molöwö, no huku sisökhi nifalua ndra satua meföna ba tobali ia duma-duma ondröita ndra satua ba ndraono sibohou ebua ma'ökhö, ba wamalua halöwö sisökhi ba wongambatö, ba wamakhai sitenga bö'ö, ba fa'ahatö ba khö zifatalifusö. Ono mbene'ö, namöi ira ba nomo ndra sibayara/Uwu börö danö-tanö, ba tenga simöi manörö sito'ölö, la'ohe mbua dangara, simane löwö-löwö sino la fa'anö bakha nösi nia, ba wanga'i howu-howu moroi khö zibaya ba sitobali fasumangeta khö zokhö ya'ira, lamane: "Lö tumbu gawöni na lö tanö".
Ösi löwö-löwö
Löwö-löwö ni'ohe khö ndra sitenga bö'ö ya'ia da'ö, so wakhe, so mbawi sino asoso ba sito'ölönia so nawö simane fangaukhu ba wa'okafu, la'ohe berendri ma tanö bö'önia sifagölö, ba la faehagö, wa tani wa'atohare, ba wangandrö howu-howu zibaya. Da'a lafalua simane fongambatö sino ara lönasa manuge khöra niha. Ba hiza la tema'ö sifao fa'omuso dödö ira sibaya. Fefu ni'ohe ba wolöwö no sambua fasumangeta
Latefe idanö
Meno awai latema'ö löwö-löwö ni'ohe nono mbene'ö, ba no aefa fefu wahuhuosa, no aefa lalau manga afo sino la'ohe sifao ba löwö-löwö ni'ohera, ba ia da'a, sibayara lafaigi nono mbawi si'öna-öna ba lataba diwora, ba omuso dödöra, lalau manga ma'afefu. Aefa da'ö ba amena ofeta ba wurugö wa'owulora ya'ia ba wamalua fanefe idanö ba wame'e howu-howu khö nono mbene'ö, la be'e nidanö ba wiga sabu, ba la be'e wirö (naso) ba amena ono mbene'ö ibe'e mato ma'ifu garate sekhe-sekhe wanefe idanö, ena'ö mosöfu howu-howu moroi khö zibaya. Möi föna ndra ono mbene'ö ba ibörögö sibaya lala halöŵö, ösinia ya sanöndra fatolosa Zo'aya nono mbene'öra andre, ya okafu-kafu hulö gumbu nidanö. Meno awai fefu, halöŵö wamahowu'ö ba awai sa'ae halöŵö, ba lahalö manu, bawi labe'e khö nono mbene'öra sitobali famatunö ba zatua baomo ba nirugira dania.
Fangombakha
Meno mangawuli ira, ba owulo ira ba nomo, lafahulö ira ösi nomo, ba wamahulö hadia nösi ni'odörara ba la'ombakha'ö khö zatua, hadia manö masi-masi moroi khö zibaya. Lasao'ö khö zatua, ba labörögö wo föfögö ba wame'e ni'odöra ba zifaola omo, sisara ewali ba wangombakha wa no mangawuli ndraono moroi molöwö ba khöra sibaya. Masi-masi zibaya simane manu, ma ono mbawi, lö sa'ae labagi da'ö ba zifaola omo, ha sasoso zitobali fegero. No tefalua hada nono niha da'a iroi meföna.
Aberahamo
Aberahamo (töinia föna Aberamo) no ama ba zi tölu agama ya'ia da'ö agama Yahudi, agama Kristen ba agama Islam, tölu agama ba itaria lakaoni agama Samawi ba gotalua ösa (lö fefu) gere ilmu agama. Ba agama Yahudi Aberahamo no same'e dane-dane gamakhaitara niha Yahudi khö Lowalangi. Ba agama Kristen ya'ia duma-duma wamati, andrö latötöi ia Ama Zamati. Ba agama Islam ya'ia gamatohula ndra sama'ele'ö moroi khö Gadamo irugi Muhammad.
Fogaoni
Dara no nga'ötö sisiŵa khö Noakhi. Tölu nono khönia, Aberamo, Nakhori, ba Harana. Toröi ira ba zi sambua banua ba Guri Kaledaia, ba Mesopotamia ma banua Irak iada'a. Mangowalu Gaberahamo khö Sara'i. Ba zi sambua inötö, lahalö gangetula Dara wa i'ohe Aberamo, Sara'i, ba Loti mofanö wanaŵö tanö Gana'ana. Me mangahono ira ba dalu lala ba mbanua sotöi Harana, iröi gulidanö Dara me 205 fakhe wa'atuania. Me inötö da'ö ba ikaoni Gaberahamo Lowalangi, ba ibe'e gorousa khönia ena'ö iröi nomo awö dalifusönia numalö ba mbanua si lö i'ila lögu danö Aberahamo. He ŵa'ae Aberahamo ikaoni ia Yehowa me larugi ba Harana ba sindruhunia no irai ikaoni me inötö so ia ba Guri Kaledaia. Ba wogaoni Aberahamo andre, ba no ifabu'u linia Yehowa wa ibali'ö soi sato ba sebua sibai nga'ötö Gaberahamo ba danö.
Toröi ba Miserai
Alua baŵa lofo ba Gana'ana irege la'alui lala wa'auri Gaberahamo awö Zara'i ba danö Miserai. Me luo da'ö ba ihalö zui wo'omonia Aberahamo sotöi Ketura.
Khö Sara'i
Aberahamo, möi ia miraya, ba gotaluara Gadesi Zuri ba inehegö Zara Yehowa, ba no irugi inötö mo'ono ia. Ono andrö ono matua, ba omuso sibai dödöra ba labe'e töi nonora Giza'aki ma Iza'aki.
Iza'aki tobali tohu-tohu gamabu'ula li Lowalangi
Ba danö si so Aberahamo ba so sambua zi to'ölö lafalua ya'ia da'ö famoto na no irugi fitu bongi iraono. Me luo da'ö döfinia no otu fakhe me tumbu khönia Giza'aki. Aefa da'ö, itandraigö Gaberahamo Lowalangi, imane ena'ö o'ohe nononia ba danö Moria ba wame'e sumange nitunu ba hili nituturu Lowalangi khönia. Lö fabu'asa khö Gaberhamo, ha sambalö igo'ö manö. Ba hi za ihulö wongi wemaoso Aberahamo, ifosela galidenia, i'ohe awönia darua zawuyunia awö nononia, Iza'aki. Isila geu fanunu zumange ba mofanö möi ira ba naha andrö niŵa'ö Lowalangi khönia. Me no aefa dua wongi, ifaöga hörönia Aberahamo ba i'ila naha andrö, wa aröu na sa. Ba Aberahamö ifaretakö ena'ö tebato ndra sawuyunia ba zi sambua naha awö galide lalara, ba i'ohe Giza'aki ba wamalua fasumangeta khö Lowalangi. Imane khö zawuyunia ena'ö lafuli ira na no awai mangandrö ira. Ihalö geu fanunu zumange Aberahamo, ibe'e noro nononia Iza 'aki. I'ohe tangania galitö awö zi'öli. Möi ira, darua ira. Isofu Iza'aki khö namania noso geu ba noso galitö, hana wa lö hadöi biri-biri sumange nitunu khö Lowalangi, itema Gaberahamo na no ifa'anö khöra Lowalangi mbiri-biri andrö. Mowaö-waö ira irege larugi naha niŵa'ö Lowalangi khönia. Ifa'anö naha wame'e sumange ba da'ö Aberahamo, ibahogö geu no mege, ba iböbö nononia Iza'aki, ibe'e yaŵa ba naha wame'e sumange, yaŵa ba geu andrö, ba ituyu zi'öli, ba wanaba ononia.
Ba mu'ao khönia mala'ika Yehowa moroi ba mbanua siyaŵa, ikaoni-kaoni döi Gaberahamo. Itema linia Gaberahamo. Fehede mala'ika khönia ena'ö lö ibabaya nononia ba no i'ila Lowalangi wa i'ata'ufi Lowalangi Gaberahamo. Ifaöga hörönia Aberahamo ba i'ila mbiribiri si matua si no tokhai ba geu dandrunia. Möi ia ihalö mbiri-biri andrö ba ibe'e sumange salahi nononia. Ibe'e töi naha andrö "Ifaigi Yehowa". Ifuli muhede mala'ika Yehowa moroi ba mbanua siyaŵa, imane : "No fahölu ndra'o ba khögu, iŵa'ö Yehowa, me no si manö ndra'ugö, ba me lö alimagö khöu nonou, si ha sambua, ba ufahowu'ö sibai ma'uwumö, ba u'oya'ö sibai ira, fa'oya ndröfi ba mbanua ba fa'oya ngawua nene ba mbewe nasi; ba sokhö bawa göli mbanua nemalira ma'uwumö, ba moroi ba ma'uwumö tefahowu'ö dania fefu soi ba gulidanö me no ö'o'ö ligu. Mangawuli Gaberahamo ba naha si so zawuyunia ba mofanõ ira daöfa, lasaŵa Mbereseba. Ba da'ö so-so Gaberahamo sa 'ae.
Famati Gaberahamo
Aberahamo, tenga ha asala irongo fefu niwa'ö Lowalangi khönia, ifalua lö ilaŵa ba ilau mofanö ba danö nituturu Lowalangi khönia. I'ohe wo'omonia Sara, ba ono dalifusönia sotöi Loti faoma fefu gurifö ba okhötania soya sibai. Aberahamo andre, no ibe'e fönania Lowalangi, igo'ö fefu nifa'ema Lowalangi khönia he wa'ae lö i'ila hezo numalö ira. Na lö famati sebua khönia, ba tola manö ifuli ia furi. Hiza no ifati wa nifa'ema Lowalangi ha sambalö si sökhi.
Fanutunö nga'ötö
Molo'ö Zura Ni'amoni'ö, da'a nga'ötö Gaberahamo.
Yahudi
Ba hada niha Yahudi, la'amualagö töi Gaberahamo Avraham Avinu (אברהם אבינו), "amama Aberahamo," si tobali fangoroma'ö wa ya'ia nama zatua moroi fefu niha Yahudi ba ya'ia göi si'oföna wamaduhu'ö famati Yahudi. Lalau wombaso hikaya wa'aurinia ero migu ba waosatö fombaso Huku Goroisa.
Niha Keriso
Aberahamo lamane ndra niha Keriso ama zamati. Hadia mbörö wa laŵaö khönia ama zamati, ya'ia sa'ae me ibe'e khönia sambua fanandraigö hezo irugi wamatinia me i'andrö Lowalangi ba wamasao Iza'aki ononia ni'omasi'önia si tobali sumange khö Lowalangi. Hiza zi no tesura ba Mbuku Ni'amoni'ö wa lö mangiwa dödönia, i'ila wa So'aya zi kuaso ba wa'aurinia. Me luo da'ö ba ihenagö mbiri-biri si sökhi So'aya fogati Giza'aki andrö irege lö a'ozu itaba Giza'aki si tobali fasumangeta khö Lowalangi.
Waö-waö Gaberahamo, amania ya'ia da'ö Tera (Terah )/ Dara (Ibrani). Tera so nononia tölu ya'ia da'ö : Aberahamo, Nahori, ba Harani. Ba ngambatö Tera, tenga sangata'ufi Lowalangi ia, ya'ia samösa sanömba adu. Ba hiza me ngambatö sanömba adu, Aberahamo fao ia ba da'ö irege ikaoni ia Lowalangi ba wa'atuania ba ndröfi si fitu ngafulu fakhe. Me luo da'ö ba döfi wo'omonia sotöi Sara no sa'ae önö ngafulu a lima fakhe, itehegö khöra madono ya'ia Giza'aki/Iza'aki. Aberahamo göi mo'okhöta sebua ia.
Islam
Molo'ö famati ndra niha Islam, Aberahamo no samösa nituyu Lowalangi moroi ba gotalua oya nga'ötö zinenge, i'otarai khö Gadamo irugi dania mitou Muhammad. Töinia ba Alquran ya'ia da'ö Ibrahim (li Arab إبراهيم). Töinia abölö oya mutötöi bakha ba Alquran moroi ba döi ndra sinenge bö'ö si tesöndra göi ba Zura Ni'amini'ö niha Keriso baero döi Moze.
Hilimo'asio
Hilimo'asio no sambua mbanua ba Kecamatan Idanögawo, Kabupaten Nias. Kodenia ba wamatörö Indonesia 12.04.10.2005.
Si'öfa'ewali Selatan
Si'öfa'ewali Selatan ya'ia da'ö no sambua desa ba Kecamatan Bawölato, Kabupaten Nias. Kodenia ba wamatörö Indonesia 12.04.11.2020.
Holi
ma zui töi sambua gowasa ba agama Hindu:
Fanikha tanö
Fanikha tanö ya'ia da'ö wanikha nifake ba wamara'i alitö (Li Indonesia bahan bakar) la'ogunaö ia simane ba wangalio'ö wamaewua'ö geu galitö ba nawu, ba wamohola fandru samake sumbu, fandru ganefo, fandru ndrindri ba fandru gasi fatua lö sofeta wandru lisitiri ba mbanua. Ba Danö Niha, so nasa mbanua zamake fanikha tanö silö sofeta fandru lisitiri, ba lö mamalömalö wanötöna nono mbanua ena'ö irugi göi ira fa'amohaga. Fanikha tanö la'öli ira ono mbanua, ba mboto-boto ma ba zerege. Fanikha tanö sambua fanolo sebua ba wame'e haga ba nomo nono mbanua, hiza fanikha tanö, tenga ha ba wangorifi fandru, lafake göi ia ba wangorifi kofo (kompor) fondrino, heŵa'ae lö fefu, börö me ato nasa zondrino mamake eu galitö. Ba meno irugi inötö so pembagia tabu gas si tölu kilo moroi khö wamareta, ba no la alösi wamake fanikha tanö ono mbanua ba tenga ha irege da'ö, so ba dödö wamareta ba wangeheta ono mbanua ba wamake fanikha tanö andrö.
Hiliwalo'o II
Hiliwalo'o II no sambua desa ba Kecamatan Moro'ö, Kabupaten Nias Barat. Kodenia ba wamatörö Indonesia 12.25.04.2001.
Hilina'a Tafuö
Hilina'a Tafuö no sambua desa ba Kecamatan Idanögawo, Kabupaten Nias. Kodenia ba wamatörö Indonesia 12.04.10.2018.
Bawödesolo
Bawödesolo no töi mbanua ba Danö Niha:
Holi, Lahewa
Holi ya'ia da'ö no sambua desa ba Kecamatan Lahewa, Kabupaten Nias Utara. Kodenia ba wamatörö Indonesia 12.24.10.2003.
Kecamatan Gunungsitoli
Kecamatan Gunungsitoli no sambua moroi ba zi-6 kecamatan ba Kota Gunungsitoli, Provinsi Sumatra Utara. Kodenia ba wamatörö Indonesia 12.78.01. So khönia 3 kelurahan ba 29 desa.
Onowaembo
Föfö döi mbanua:
Iraonogambö
Iraonogambö ya'ia da'ö no sambua desa ba Kecamatan Mandrehe, Kabupaten Nias Barat. Kodenia ba wamatörö Indonesia 12.25.05.2010.
Iraonogambö andrö ba no sambua ba gotalua zi 20 banua si so bakha ba kecamatan Mandrehe. Fa'ebolonia 7,82 km (kilo meter) ma 10,08 % moroi ba wa'ebolo kecamatan Mandrehe. Banua andre ba no so ia ba hulu hili-hili simane sifagölötö mbanua ba zi sagörö Tanö Niha. Fefu nomo no tefa'oli fatahö-tahö ba so göi zi fasaule-saule. Ewali nomo si sandrohu banua ba no tobali lala göi ia ba wamakhai omo faoma omo ba banua bö'ö si so ba zi fasui.
Banua si faola ba mbanua Ndraonogambö, ya'ia da'ö Tetehösi ba Lasarabaene ba gatumbukha Fadorobahili ba gaekhula, Tuho'öwö tanö yöu ba Bawösalo'o tanö raya. Molo'ö data Mandrehe Dalam Angka 2020, fa'ato niha ba Ndraogogambö so 1.449 niha. Ba gotalua da'ö so 680 ndra matua ba 769 ndra alawe.
Sifao ba Wamunu Daŵa
Niha mbanua Ndraonogambö andrö ba no sambua ba gotalua zi tölu banua (dombua banua tanöbö'ö, ya'ia da'ö Hiligoe ba Tetehösi) zifao ba wahasara dödö ba ŵamunu Marasusi ma nifotöi Horö Daŵa. Marasusi andrö ba no faosatö zamatörö Balanda ba Danö Niha nifataro ba Mbanua Lahagu. Ŵaö-ŵaö wamunu Marasusi andrö ba tefatunö ia ba zinura tanöbö'ö.
Niha Mbanua
Niha mbanua Ndraonogambö oi si fagölötö niha si mane ba mbanua bö'ö ba Mandrehe. Ya'ira andrö tola tewa'ö oi sifatalífusö manö. Oroma da'e ba mado niha mbanua. Arakhagö fefu Niha Ndraonogambö ha mado Gulö. Na so mado tanöbö'ö ba lö ato, mato dombua ma tölu ngambatö si mane mado Zai, Mado Hia, btn. Mado bö'ö andrö ba ha sifateŵu ira si mane ba mbanua Detehösi börö ŵamakhai si tenga bö'ö ba zi samö-samösa niha.
Fanuriaigö Turia si Sökhi
Fanuriaigi Turia Sisökhi ma Pekabaran Injil ba Li Indonesia no halöwö wanuriaigö Turia Sisökhi nilau ndra niha Keriso. Sitobali tuho fanuriaigöra ya'ia da'ö wa'ö-wa'ö fe'amöi Yesu si föföna ba danö Gizaraeli faoma fe'aso nia si medua dania ba Ngaluo Safuria ba wamohuku niha sauri awö si no mate.
Kecamatan Gunungsitoli Selatan
Kecamatan Gunungsitoli Selatan no sambua kecamatan ba Kota Gunungsitoli, Provinsi Sumatra Utara. Kodenia ba wamatörö Indonesia 12.78.02. So khönia 15 desa.
Fagitö (mai-mai)
Fagitö ya'ia da'ö, sambua mai-mai ndraono mangoguna'ö fakake gitö. Gitö ni'oguna'öra ya'ia da'ö gitö ba danga (karet gelang)
Fangesa Dödö Sebua
Fangesa Dödö Sebua, ma famalalini gera-era sablö-bölö nifalua niha sato, itaria la'adogo'ö Fangesa Sebua ya'ia da'ö no töi nibe'e ba ginötö 1915-1930 me alio muzawili Duria Somuso Dödö ba zi sagörö Tanö Niha irege ba ginötö si lö arara ato Nono Niha tobali niha Keriso. Me luo da'ö no 50 fakhe wa'ara me no tohare misi Protestan ba Danö Niha, bahiza hulö na ambö mowua halöŵö ndra falito. Isura J.A. Fehr, samösa ba gotalua ndra falito, me 1890: Alimagö me Ono Niha hulö wa sindruhu lö ba dödöra wangata'ufi Lowalangi. Irugi da'ö ha itaria ba gotalua Nono Niha so zi tobali niha Keriso, sato latohugö wolo'ö famati Nono Niha, ya'ia da'ö solohe adu.
Waö-waö
Fangesa Dödö Sebua andre tebörötaigö ba Helefanikha fatua lö Natal 1915. Me luo da'ö ifalua sambua wama'anö si fitu migu falito Otto Rudersdorf. Götö wama'anö andre, alua khö samösa nono Niha sotöi Filemo wangesa dödö sabölö-bölö. I'anema'ö i'ila wa ebua sibai horönia awö wa no i'efa'ö horönia andrö Keriso. Nitörönia andre no abölö-bölö irege tewu'a wa'aurinia (hulö na no tumbu mangawuli ia). Töra moroi ba da'ö labörögö göi lago'ö nitörönia ira niha bö'ö. . Moroi ba da'a tetohugö zui me Februari 1916 ba Humene me alua khö ato niha zimane salua khö Filemo, ba muzawili ia ba mbanua si faola. Moroi ba Humene muzawili ia tanö ba gatumbukha lumalö ba Sogae'adu ba ba gaekhula lumalö ba Sifaoro'asi, ma na i irugi Hinako.
Simane nisura Tuhoni Telaumbanua ba tesisnia andrö so ba gotalua zangesa andre zi no hulö owöhö. So zamufu okhötara ba so na i zamunu ya'ira. Andrö wa latandraigö wamatörö zalua andre ba lala satulö ira falito. Heŵa'ae simanö tetohugö wangesa dödö sebua andre göi ba ndröfi 1917 ba 1918.
Irugi wondregenia me 1922 me ato zui niha salua khöra wangesa dödö sabölö-bölö, tebörögö ba Gunungsitoli, muzawili irugi Lahewa tanö yöu ba Sifaoro'asi faoma Lölöwua tanö raya. Me 1923 irugi Sifalagö Gomo, bahiza moroi ba da'a itugu ara itugu alö ia irege teböhöli ia me 1930. Ba ginötö andre agama niha Keriso no tobali agama fondrege muzawili ba Danö Niha ba agama tradisional Nono Niha arakhagö no taya.
Lua-lua bö'ö
Ba wanemara famati khö Yesu Keriso, i'anema'ö göi fao ba da'ö wanenaŵa fefu zi fakhai ba agama tradisional Nono Niha (folohe adu). Molo'ö zinura ndra falito me luo da'ö, hulö na fahulö ndraono Niha wanibo'ö ba galitö fefu nadu ba seni si fakhai ba wame'e adu (behu, ni'olasara, ewali mbanua, ngawalö nadu si so ba nomo, btn.). Tola taŵa'ö fefu da'a no femöna wamati niha Keriso, heŵa'ae eluahania göi fa'amate nifotöi seni Nono Niha simane seni musik, seni pahat, seni tari tradisional, börö me nifotöi seni tradisional asese no faböbö ia ba lala wa'auri molo'ö agama tradisional. Te andrö mbörö wa toröi furi Ndraono Niha ba nifotöi seni na lafaedogö ba soi bö'ö he ba Indonesia ba ba zi sagörö ulidanö sondrorogö nasa hada, budaya ba seni tradisional khöra.
Alimagö wa alua zimane. Börö ba nahia bö'ö ba gulidanö lö ibunu nifotöi budaya lokal agama niha Keriso. Andrö wa labörötaigö ira falito Katolik wangorifi mangawuli seni musik, seni pahat awö seni tari tradisional Nono Niha ba la'oguna'ö ia bakha ba liturgi ba ba arsitektur Gereja. Bahiza ha samörögö ndra falito andre. Mangawuli khö ndraono Niha na omasi ira latohugö ia.
Angela Merkel
Dr. rer. nat. Angela Dorothea Merkel no samösa kanselir Jerman. Tobali ia kanselir i'otarai me 2005 irugi 2021, ira alawe si föföna si'ai mogogohe halöŵö fa'a-kanselir ba Jerman. Börö wa'atobalinia högö wamatörö negara Jerman, i'anema'ö tobali göi ia niha fondrege lafondrondrongo ba Uni Eropa. Börö da'a fefu no göi tetuyu ia tobali "ira alawe ndröfi andre" me 2015 (ba Li Inggris Woman of the Year), ya'ia da'ö niha fondrege lafondrondrongo ba zi sagörö ulidanö.
Fa'auri
Horst Kasner, ama Angela Merkel, no samösa fandrita Gereja Lutheran moroi ba kota Berlin. Inania, Herlind, si tumbu ba te'ebua'ö ba danö Polandia, no samösa guru Li Latin faoma Li Inggris. Tumbu khöra nono sia'a ba ndröfi 1954 ba Hamburg, Jerman Barat (iada'a Jerman) ba labe'e döinia Angela Dorothea Kasner. Baero Angela tumbu khöra darua tö ndraono. Irugi ebua-bua Angela asese lakaoni khönia Kasi, töi mado namania Horst.
Moroi ndröfi 1977 irugi 1982 mangowalu Angela khö Ulrich Merkel, andrö wa lakaoni ia Angela Merkel. Ba heŵa'ae i'otarai 1998 irugi ma'ökhö no mangowalu ia khö Joachim Sauer, lö aetu lakaoni khönia Angela Merkel ba tenga Angela Sauer.
Sifaoro'asi
Sifaoro'asi no töi mbanua ba Danö Niha:
Föfö döi mbanua:
Nagole
Nagole mboto
Edöna musura da'a.
Nagole ndriwo
So dombua ngawalö nagole si tobali ndriwo: nagole safusi ba nagole soyo. Oi fabö'ö zu'a-su'a dawö ba nagole safusi ba soyo ba fabö'ö göi lala wondrino ya'ia. Nagole manu ba mbebe no nagole safusi ba nagole mbawi faoma göröbao no nagole soyo. Faigi tabela andre si tou ba wangila zu'a-su'a ha wa'oya protein ba tawö ba zi ero nagole:
Moguna wangönöni zu'a-su'a protein ba dawö ba nagole andre, ena'ö tola ta'ila ta'öna'ö wemanga ya'ia. Duma-dumania na andrö manö zi tobali ndriwo ha nagole mbawi, ba ta'ila wa oya sibai dawö-tawö ba da'ö, ba ha ma'ifu protein. Börö da'ö na lö famalali gö ba tola mo'amböta mboto ba protein ba hiza sa talafu töra dawö.
Umbu
Kategori:Ö
T-50 Golden Eagle
T-50 Golden Eagle, Töi göfa sihombo köfa wanuwo nihaogö amerika faoma korea, lafotöi göfa da`e köfa solati fanuwö.
Gowirio
Gowirio (töi ilmiah Manihot esculenta, li Indonesia ubi kayu, ketela pohon ma zui singkong) no sambua zinumbua sadogo-dogo töla ba soya ndraha sauri ba mbolokha tropis faoma subtropis moroi ba soi Euphorbiaceae. Ŵa'ania egesolo da'ö zi tobali tuho gö same'e karbohidrat ba bulunia tobali bulugeu (li Indonesia sayur). Gowirio andre auri sibai ia ba danö ba Danö Niha ba lö akao sibai dödö niha wananö ya'ia me lö moguna sibai khönia wo'ofösi ma fondrorogö ya'ia. Fananö ya'ia göi no aoha sibai, ha moguna latanö dölania. Oya ngawalö gö si tola mufa'anö moroi ba gowirio, so nirino, nifufu, nibogö ba so göi nisano, ba tola tobali ia garufu, ba tobali hamo göi.
Töla ba Ŵa'ania
Fa'alaŵa gowirio tola irugi irugi 7 m, si lö farege sibai ndrahania. Ŵa'a sanau si fao fa'oya ŵa'a si faraha, idugu ara mangebua ŵa'ania tobali gowirio si tola tobali börö gö. Fa'esolo gowirio tola ikhamö 2-3 cm wa'awe'e-we'enia (li Indonesia diameter), fa'anaunia tola 50-80 cm molo'ö hewisa wananö ya'ia. Ösinia afusi bahiza so göi zaruzö-ruzö. Gowirio andre lö ara obou heŵa'ae labe'e ia ba lamari esi. Oroma na ibörötaigö obou ia, möi baero khönia nidanö sowuge'e si tobali langu ba niha simanga ya'ia.
Ŵa'a gowirio no möi umbu si sökhi ba mboto niha me oya khönia karbohidrat bahiza lö hadöi bakha khönia protein. Umbu protein si sökhi tesöndra ba mbulunia me so khönia nifotöi asam amino metionina.
Fa'amuzaewe Gowirio
Si oföna sibai lasöndra niha Manihot esculenta andre ba Amerika Selatan aefa da'ö labali'ö ia sinanö niha ba Brasil faoma Paraguay me arakhagö fulu ribu fakhe si lalö. Sinanö gowirio ni'ilada ma'ökhö no tesöndra auri ba ndru'u ba Brasil Selatan. Oya ngawalö Manihot sauri ba ndru'u, ba sindruhunia fefu ira tola tobali sinanö. Heŵa'ae simanö, fananö niha gowirio oya tesöndra ba budaya Maya si so ba Meksiko ba ba El Salvador.
Fa'oya gowirio si tobali ngawalö gö ba ndröfi 2004 no ikhamö 192 juta ton. Fondrege oya ba Nigeria, ikhamö 52,4 juta ton, itete ia Brasil 25,4 juta ton. Aefa da'ö Indonesia 24,1 juta ton, ba itohugö Thailand 21,9 juta ton (FAO, 2004). Sabölö oya ba mbanua Afrika 99,1 juta ton faoma ba Amerika Latin awö Karibia 33,2 juta ton.
Ba Hindia Belanda
Ara ma'ifu ginötö irege muzawili gowirio misa ba mbanua bö'ö simane ba Jawa. Molo'ö nidunö-dunö labörögö wananö gowirio ba sambua kabupaten ba Jawa Timur ba ndröfi 1852. "Bupati andrö si no samösa genoni wamatörö, lötolalö'ö mame'e duma-duma ba tobali sondrönia'ö wananö gowirio. Na lö ilau da'ö ba lö lala wa faduhu dödö niha mbanua khönia," nisura Pieter Creutzberg ba J.T.M. van Laanen bakha ba mbuku Statistik Ekonomi Indonesia.
Hiza ofeta 1876, simane si no la sura H.J. van Swieten, kontrolir ba Trenggalek, ba mbuku De Zoete Cassave (Jatropha janipha) si no la haogö ma la'oya'ö me döfi si 1875, gowirio ambö la'ila ba mbanua tanö bö'ö ba danö Jawa ba hiza ba mbanua tanö bö'ö no oya sibai zi no latanö. Ba no oya manolo niha mbanua moroi ba wananö gowirio andre meluo da'ö," simane si no la halö ma lafatunö ba Creutzberg faoma van Laanen. Ofeta döfi si 1875, simanga gowirio ba mbanua Jawa lö nasa ato sibai. Ba bamböröta abad ke-20, no tedou sibai wa ato zimanga ya'ia. Ba idugu ato zananö ba mbanuara misa. Inönö me no la fazaewe gangombakhatö wa ono mbanua ena'ö mananö sinanö gowirio.
Ba hiza idugu ato zananö gowirio andre ba mbanua Jawa. Meluo da'ö abölö oya zananö gowirio moroi ba zananö fakhe. "Gowirio tobali sinanö ma famolala gö somasi niha mbanua," simane nisura Marwati Djoened Poesponegoro faoma Nugroho Notosusanto ba mbuku Sejarah Nasional Indonesia V. Ofeta ma'ökhö, gowirio no tobali sanolo tuho gö tenga ha ba Indonesia ba mbanua bö; ö misa ba zi sagörö ulidanö. Gowirio no tuho gö sitölu aefa wakhe faoma rigi padi-padian, jagung.
Hindia Belanda no irai tobali soi sama'ohe'ö pernah hamo moroi ba gowirio nifotöi tapioka sebua ba zisagörö ulidanö. Ba mbanua ba Jawa no oya sibai tefasindro fabiri sangahaogö ngawalö zifakhai ba gowirio. Simane ba mbuku Handbook of the Netherlands East Indies, ba ndröfi si 1928 tesura bada'ö wa 21,9% nihaogö hamo gowirio ma tapioka ni fa'ohe'ö ba Amerika Serikat, 16,7% si numalö Inggris, 8,4% ba Jepang, ba aefa da'ö 7% ni fa'ohe'ö ba Belanda, Jerman, Belgia, Denmark faoma Norwegia. Sito'ölönia hamo moroi ba gowirio andre labali'ö famaruka Nibali'ö famalemba lem faoma permen karet, fabiri tekstil ba furniture.
Sampeu töi gowirio ba mbanua Jawa Barat. Töi "ubi kayu" ma "ketela pohon" la oguna'ö ba wanötöi ya'ia ba li Melayu molo'ö fefu niha. Töi "ketela" moroi ba mböröwa wehede Portugis ya'ia da'ö "castilla" (labaso "kastiya"), börö me sinanö da'ö ni'ohe niha Portugis ba Castilla (Spanyol).
Fangehaogö
Gowirio tola mu'a ataha (ni'enata). Oya khönia hamo nifotöi pati (li Indonesia tepung kentang) ba so ma'ifu gulo nifotöi glukosa irege rasonia ami-ami ma nami-namitö. Bahiza itaria na ara lataba ia, glukosa andrö tobali langu ba na itugu ara tobali ia nifotöi asam sianida (HCN). Sianida andre zame wa afeto ia.
Gowirio sami-ami nasa so khönia bakha 20 mg HCN ero kilogram. Na no lataba ba tobali afeto ia, no so sa'ae khönia töra 50 kali wa'oya langu sianida no mege. Bahiza na larino ia alö wa'oya langu andrö.
Moroi ba hamo gowirio tola lafazökhi nifotöi tepung tapioka ba li Indonesia (kanji).
Fangonuna'ö
Oya lala wondrino gowirio, so nirino ba nidanö kafu, so nibali'ö fangali gowi balandra (li Indonesia kentang), ba tola göi tobali ia famalala gö. Hamonia tola tobali fangali hamo darigu, si sökhi ba niha sofökhö na la'a ngawalö gandru (fökhö nifotöi alergi gluten).
Gizi
Ero 100 gram gowirio so khönia bakha:
Ba mbulunia, sasese tobali bulugeu ba gö Sunda faoma Padang, so ngawalö nutrisi simane ba da'a tou: